姜濤昨天(30日)伙拍隊友邱傲然(Tiger)現身戲院出席電影《12怪盜》的謝票活動,姜濤上台時沒留意梯級向前仆,幸眼明手快即時用手撐着,才沒有整個人跌倒在地上,但就嚇壞台上的主持及現場粉絲。
Tiger在活動上談及MIRROR全員再合作拍電影的可能性時說︰「如果有機會梗係好啦,係好難得。我都知呢個任務好艱巨,尤其是經歷過《12怪盜》嘅拍攝之後,呢12個人嘅場口真係好難可以喺現場處理,事前要做好多工夫。但係,如果12個人拍一套戲仲可以拍到乜嘢題材呢,之前都講咗好多,有喪屍片、侏羅紀...」
此時,姜濤做出需要錢的手勢。Tiger見狀續說︰「係啦,呢個動作點解呢?就係其實都係要有資源先至能夠做到,所以好多謝大家,希望遲啲有資源會做其他嘅嘢。」